CONTRA-IN FOS 

_ Butlletí Setmanal de Contra-lnformació _ 

Número 488. Setmana del 31d'octubre al 6 de novembre de 2007 

L'Estat espanyol concentra el 68%dels cultius transgènics de la UE i el 50% del blat de moro plantat a Catalunya prové d'O M G's. Per contra Àustria, vulnerant normativa europea en prohibeix la importació. 

KUPACIÓ I CENTRE SOCIAE 


Antimonarquia 


L'OKÜPACIÓ ES VA PRODUIR FA UNES SETMANES I JA TENEN JUDICI EL PROPER 29 

La Revoltosa és el nou centre social okupat del Clot 

Inauguració el divendres 9 al vespre aprofitant les festes del barri 


El Clot/ Barcelona «Ja feia sis anys que el 
numero 82 del carrer Rogent es trobava en 
situació d'abandonament. Va ser en aquest 
context que un grup de gent sense casa va 
decidir okupar la finca fa unes semanes. Un 
cop a dins i analitzant les característiques 
de l’espai es va resoldre que era un indret 
ideal per muntar un CSOA, un projecte que 
la gent del barri tenia en ment Ja fa molt 
de temps i que respon a la necessitat de 
construir alternatives i opcions per un 


barri que no troba resposta institucional a 
les múltiples demandes culturals i d'oci 
formulades per tots els estrats socials de! 
Clot. Aquest projecte inclou activitats tan 
variades com: tallers de dansa, fisioteràpia 
gratuïta, una biblioteca, esports d’aventu¬ 
ra, tallers de pintura, teteria, sessions 
audiovisuals... I, sobretot, un punt de 
trobada per tots aquells col·lectius, enti¬ 
tats i persones particulars que necessiten 
d’un espai on dur a terme les seves activi¬ 


tats i plantejar les seves inquietuds socials. 
Aquesta iniciativa ha estat entesa per les 
institucions com una amenaça que cal 
erradicar immediatament. De fet, el dia 29 
d’aquest mes se celebrarà el judici. M algrat 
tot, no retrocedim i aquest divendres dia 9 
inaugurarem oficialment el CSOA aprofi¬ 
tant les festes del barri. Us hi esperem a 
totes.» 

L’assemblea del CSOA La Revoltosa 

VBNAT CONTFA L'BPECULACIÓ 


El BCN Meeting Point s'estrena fugint de la crisi immobiliària capa l'exterior 

Comencen les mobilitzacions de la setmana en 
defensa del territori i contra l'especulació 

Convocatòries en defensa del carrer Metges, Oliveretes i Horta 


Barcelona.- El Barcelona Meeting Point va 
estrenar-se dimarts 6, enmig de la crisi immo¬ 
biliària i amb l'obertura de nous fronts 
urbanístics i especulatius a l'exterior, especial - 
ment a llatinoamèríca i àsia. Les mobilitza¬ 
cions front el saló ja van començar dilluns 5 
sota la convocatòria a Viladecans de la 
Plataforma Salvem Oliveretes. Cal destacar 
que al marge de les concentracions i accions, 


els col·lectius que participen d’aquestes 
mobilitzacions van fer un èmfasi especial en 
la lluita de les Cases Barates de Bon Pastor i el 
conflicte veïnal que encara no s'ha aturat. 

Activitats i manifestació dissabte 
Durant tota la setmana hi ha convocades 
diverses activitats en la setmana de lluita pel 
territori i contra l’especulació. Dimecres 7 a 


les 8 del matí, l'Assemblea dels Blokes del car¬ 
rer Metges ha convocat una concentració i 
una bicicletada per aturar l'ordre de desallot¬ 
jament de l’edifici. La Plataforma Salvem 
Oliveretes celebrarà el mateix dia una reunió 
informativa a l'Auditori Pablo Picasso a 
Viladecans a les 19.30. L’endemà al CSO 
M agdalenas hi ha programat un sopar popular 
amb projeccions en solidaritat amb els veïns 
en resistència del Bon Pastor. Divendres 9, 
l'Assemblea de Joves d'Horta-Guinardó ha 
convocat un cercavila a les 19h des de la plaça 
Eivissa contra l’especulació. Tancarà tot el 
conjunt d’activitats la manifestació «Aturem 
el Meeting Point» que sortirà a les 12 del 
migdia de dissabte 10 des de la plaça 0 rflla de 
Sant Andreu. Aturem el Meeting Point 
+Contra-lnfos 6/11/ 07 


Divendres9 de novembre - 19h plaça eivisa - <M>Horta 

Cercavila contra l'especulació 

Dissabte D de novembre - ]2h plaça orfila - <M>Sant Andreu 

Aturem el Barcelona Meeting Point 


Dues mil persones es manifesten a Girona en 
suport als encausats per la crema de fotos del rei 


Girona.- L’acte polític i posterior mani¬ 
festació convocada l'l de novembre a les 
19h a Girona en el marc de la campanya 
"No al rei" i sota el lema "Els catalans i les 
catalanes no tenim rei: Independència", va 
aplegar dos milers de persones vingudes 
d'arreu del país en suport als encausats per 
cremar fotos del rei espanyol a la mani¬ 
festació del 22 de setembre passat. La con¬ 
vocatòria va començar amb diversos parla¬ 
ments a la Plaça de la Constitució, on van 
pujar a l’escenari els 21 encausats, que van 
ser rebuts amb un llarg aplaudiment per 
part dels assistents i la Sònia, com a por¬ 
taveu, va demanar l'arxivament immediat 
del cas í el respecte a la llibertat d’expres¬ 
sió i d’acció política. L'acte va finalitzar 
amb la crema d'una imatge del rei espanyol 
amb el dictador Franco per part d'un soli¬ 
dari que es va identificar amb nom i cog¬ 
noms. 

Un cop conclòs l’acte polític es va iniciar la 
manifestació amb un llarg recorregut per 
carrers cèntrics de Girona que va acabar 


En defensa delterritori 


davant la seu de la subdelegació del govern 
i entre crits contra els mossos d’esquadra 
que custodiaven l'edifici. Durant la mani¬ 
festació es van cremar algunes imatges dels 

borbons en solidaritat als encausats i per 
manifestar el rebuig a la monarquia espany¬ 
ola. 

Llibertat.cat +Contra-lnfos 6/11/ 07 

Imatge de la capçalera de la manifestació celebrada el dissabte al vespre a Girona. 


Un centenar persones protesten contra la MAT 


Vic/ Osona.- La plataforma No a la MAT ha 
organitzat durant aquest mes de novembre 
tot un seguit de concentracions a diferents 
indrets de Catalunya per protestar contra 
les “expropiacions forçoses" que s'estan por¬ 
tant a terme per construir la línia entre 
Bescanó i Sentmenat. El primer d’aquests 
actes de protesta va tenir lloc a Vic, el pas¬ 
sat diumenge 4 de novembre, a les 5 de la 
tarda a la plaça Major. Prop d'un centenar 
d'activistes van desplegar una pancarta de 
30 metres al terra de la plaça. Hi ha concen¬ 


tracions convocades pel dia 12 a Brunyola, el 
13 a Anglès el 14 a Bescanó, el 19 a Osor,el 20 
a Sant Hilari Sacalm i el 21a Santa Coloma 
de Farners. Per altra banda el dilluns 5 de 
novembre representants de Red Elèctrica, 
del Govern central I del Govern autonòmic 
es van presentar a Taradell, acompanyats 
d’un dispositiu polícial especial, per fer l'aix¬ 
ecament de les actes d'expropiació corre¬ 
sponents als terrenys del poble per on pas¬ 
sarà la línia de M olt Alta Tensió (MAT), entre 
Sentmenat i Bescanó. A l'Ajuntament, l'al¬ 


calde els va comunicar la decisió del ple, 
presa el passat juliol, de prohibir aquest 
acte, tant a les instal·lacions del consistori 
com en qualsevol altre lloc del terme 
municipal de Taradell. 

M algrat aquesta prohibició, la trobada entre 
els representants de Red Elèctrica i dels dos 
governs amb els propietaris dels terrenys es 
va portar a terme en un aparcament de la 
població, segons informa la plataforma No a 
la MAT a Osona. Mésinfo:www.nomat.org 
No a la MAT-tContra-Infos 6/11/ 07 




















Salvem 0liveretes en defensa 
del territori de Viladecans 

Viladecans/ Baix Llobregat,- La plataforma Baix Llobregat i està dirigida per en Paz 
Salvem Oliveretes neix el 2003, i des Dorado, un promotor polèmic per tenir una 
d’aleshores ha estat treballant per criticar la causa pendent als tribunals per un suposat 
necessitat i la manera d'aprovar el projecte frau en ajuts a la formació, i que és l’actual 
anomenat Pla de Llevant promogut per l’a- propietari de la Masia de Cal Menut, situada 
juntament de Viladecans i I’INCASOL a al peu de la muntanya de Sant Ramon. 
Oliveretes, una zona agrícola forestal a la Aquesta finca conté 16 hectàres de terrenys 
falda de la muntanya de Sant Ramon. Hores al voltant de la masia la totalitat dels quals 
d’ara el projecte ja ha estat aprovat definiti- estan dins del projecte urbanístic que ells 
vament per la Comissió Territorial mateixos planifiquen. Josel S.L. per la seva 
d’Urbanisme de Barcelona (CTUB), tot í que banda pertany al grup Nunezy Navarro, i és 
encara no ha estat publicat al Diari Oficial de propietari de la finca anomenada "la 
Catalunya. Un dels molts aspectes que la Bardera" de 183.352 metres quadrats, de sòl 
plataforma critica d’aquest projecte és el fet qualificat segons el PGM vigent com a sòls 
que destrueix un àmbit que fa de frontera no urbanitzables lliures I de conservació, ter- 
entre la ciutat I la zona forestal. Un informe renys els quals també serien dins el projecte 
de DEPANA de l’any 2000, encarregat per la "Sector Residencial Sant Ramon" de GIE. 
Diputació de Barcelona, reconeixia que era 

necessari protegir-lo per tal de pal·liar la Propostes de la Plataforma 
degradació de la zona forestal. A més a més La plataforma Vol posar sobre la taula dues 
fer desàpareixer la zona d’Oliveretes amb un propostes per pal·liar l'especulació que 
projecte urbanístic ajudarà a crear mes pateix la muntanya de Sant Ramon, Per una 
expectatives urbanístiques i especulatives banda, pensen que cal garantir que el sòl 
muntanya amunt. L’any 2003 i 2005, dues urbanitzable no programat que hi ha per 
immobiliàries van comprar terrenys qualifi- sobre de l’àmbit d’actuació (per sobre de la 
cats segons el Pla General Metropolità PGM ronda de cornissa), passi a ser Parc Forestal 
com a sòl rústic agrícola protegit, i sòls no No urbanitzable. I per l’altre, creuen que s’ha 
urbanitzables, de conservació i repoblació, d’estudiar la possibilitat de sol·licitar a la 
situats per sobre la ronda de cornissa del ja Direcció General de Medi Natural de la 
aprovat projecte urbanístic "Pla de Llevant” a Generalitat la declaració d’utilitat pública a 
Oliveretes de Viladecans. Una ronda de cor- la muntanya de Montbaig (Sant Ramon), com 
nissa, que segons l'equip de govern de l’ajun- ha fet el municipi de Sant Boi per tal de 
tament ha de marcar el límit de la ciutat, pal·liar la pressió immobiliària que pateix la 
Aquestes inmobílíàries son Josel S.L. (del muntanya. Mes informació a www.salvemo- 
grup Nunez i Navarro) i Global Inversiones liveretes.org 

Europeas (GIE). Aquesta última societat està Plat, Salvem Oliveretes 

vinculada a la Confederació d’Empresaris del +Contra-lnfos 6/ U/ 07 


Dimecres 7 de novembre - 8h blokec/ metges - <M>Arc de Triomf 

Aturem el desallotjament c/ Metges 


De JUNY A NOVEMBRE - WWW.SINDOMINIO.NET/ MARXAMAQUIS 

X M arxa d'Homenatge als maquis 


CONTACTEAMB NOSALTRES Aí ZITZANIA@SINDOM IN 10 .NET / 93.530.68,76 

Ajuts econòmics al Contra-lnfos 


Lluítes d'arreu 


Brutal repressió durant la 
commemoració del 2N a Oaxaca 


Colpejat i detingut un col·laborador de Kaos en la Red 


Oaxaca deJuàrez/ Mèxic- El 2 de novembre 
es complia un any de la resistència que 
enfrontà el poble de Oaxaca amb la Policia 
Federal Preventiva (PFP), que pretenia entrar 
a la força a la Ciutat Universitària per a 
desallotjar Radio Uníversidad. Aleshores, els 
milers de oaxaquenys van conseguir solidàri - 
ament repel·lir l'agressió policial. Per a cele¬ 
brar aquest aconteixement, l'Asamblea 
Popular de los Pueblos de Oaxaca convocà a 
un acte polític-cultural al creuer de Cinco 
Sefiores, l’última barricada en caure en la 
revolta d'aquest darrer any, on, dins de les 
celebracions tradicionals del dia de morts, 
des de les 6 es faria una ofrena consistent en 
un tapet de sorra per a recordar als assassí - 
nats, presos i desapareguts durant el con¬ 
flicte del 2006 i continuaria la jornada amb 
la participació de nombrosos grups artístics. 
Però cap a les 7, van arribar camions de la 
Unitat Policial d'Operacions Especials, 
camionetes de la policia estatal i cossos 
parapolicíacs en motocicletes irrumpint 
violentament a la concentració i detenint a 
qui van trobar a la concentració. Acte seguit 
van instal·lar allà mateix un operatiu per 
identificar, registrar i, en alguns casos, 
detenir a les persones que s'apropaven a 
Cinco Senores. També, veïns dels barris 
propers han denunciat la incursió de cossos 
policials a domicilis particulars per a buscar 
a participants de la convocatòria que s'h¬ 
aguessin pogut amagar. Pel moment, s’han 
reportat dos ferits, prop de 43 persones 
detingudes que van ser colpejades i vexades 
a les instal·lacions policials on van ser 
traslladades. Els detinguts i detingudes ja 
han estat posats en llibertat però es parla de 
possibles desapareguts. 


Col·laborador de Kaos en la Red detingut i 
colpejat durant les mobilitzacions 
En el transcurs d’aquests fets, va ser també 
detingut i colpejat Roman López Reyes, 
reporter gràfic i col·laborador de Kaos en 
la Red. A aquest fotògraf li van trencar la 
càmera i va ser traslladat junt amb la resta 
de detinguts a la presó on va ser colpejat. 
Davant de l'escalada repressiva, des de 
Mèxic i internacionalment s'estan convo¬ 
cant accions urgents de solidaritat, 

Més info: www.chiapas.pangea.org. 

Nova web de la plat.pedro àlvarez - informació i convocatòries 

w w w .p I ataf o rmaped ro al varez.co m 


CADA DIMARTS- ]8 A 2]l·l - C/ VIOLANT D'HONGRIA, 71 <M >PÇA SANTS 

Oficina d'Okupació a l'Espai Obert 


Noves mobilitzacions front el Pla 
dTnfraestructures del transport 


Plana d'en Bas/Garrotxa.- El desenvolupa¬ 
ment del Pla d'ínfraestructures al Principat 
genera lluites i resistències arreu. La con¬ 
strucció de I' Eix Vic - Olot, infraestructura 
que va suposar la primera crisi al tripartit, 
torna de nou a escena amb el conflicte per 
la variant de Sant Esteve d'en Bas. La propera 
mobilització serà el 10 de novembre, que es 
farà una cadena humana a la Plana d'en Bas, 
El Pla d'infraestructures del transport de 
Catalunya (PITC) dibuixa l'escenari viari i 
ferroviari per les properes vint dècades al 
Principat. Una vintena d'entitats ecolo¬ 
gistes i en defensa del transport públic van 
presentar el passat mes de març un recurs 
contenciós administratiu per considerar 
que no complia aspectes recollits en la Llei 
de mobilitat i a la d’ Avaluació de plans i 
programes. Així mateix, es criticava al 
Departament de Política Territorial per 
basar-se en un "vell model de mobilitat" en 
el qual tota la demanda se satisfeia amb 
transport privat. En aquest sentit destaca 


Presos i preses bn lluita 


que es preveu el desdoblament d’uns 1500 
km tant de titularítat estatal (Figueres - 
Olot, Tarragona - Montblanc, l’Hospitalet 
de l'Infant - Vila-seca, Lleida - Vielha i 
Lleida - Monsó) com autonòmica (Manresa 
- Berga, Vic - Ripoll, Girona - Besalú, Palau- 
Solità i Plegamans - Mollet, Cervera - 
Girona, Figueres - Roses i Pallejà - 
Vallirana). Així mateix es preveuen nous 
eixos com una autovia paral·lela a l’actual 
AP-7 que hauria d'unir Castelló amb la 
Jonquera í una carretera de Sant Carles de 
la Ràpita a Lleida. Un altre infraestructura 
és la denominada carretera C-37 que unirà 
Valls (Alt Camp) amb Igualada i Manresa, 
posteriorment s'unirà amb el desdoblat Eix 
transversal finsa Víc i allà es desviarà fins a 
0 lot. Aquest darrer tram, va provocar ja fa 
onze anys l'aparició de la plataforma 
Salvem les Valls per evítar-ne la seva con¬ 
strucció que comptava amb el polèmic 
túnel de Bracons. 

ecologistes.net +Contra-lnfos 6/11/ 07 


Incomuniquen un pres del GRAPO 
a poc per complir condemna 


Estat Francès.- «Fernando Hierro Chomón, 
militant dels GRAPO, té 62 anys d’edat, 27 
anys empresonat en 4 tandes. Ha conegut 
les presons de Franco, Suàrez, Calvo Sotelo, 
Gonzàlez, Aznar y Zapatero. Clar exemple 
de repressió durant la transició. Ha sofert 
durant anys d’hèrnies i altres mals. El van 
operar el passat 26 d'octubre en un hospital 
francès, lligat de peus amb grillets I sota la 
presència d'una cinquantena de policies 
CRS. Els propis metges, molt correctes, no 
donaven crèdit del panorama repressiu que 
sofria el pacient. No és prou penosa la 
situació de Fernando, que el passat 3 de 
novembre la seva companya, expresa políti¬ 
ca expresava el següent: «El compliment de 
condemna està a punt de complir-se i no 
haurien d'extraditar-lo a Espanya, ja que no 
hi ha cap causa oberta contra Fernando, 
però ja hem vist que en iguals condicions no 
només s'ha extrditat, sino que s’ha empres¬ 
onat a Espanya sense causa oberta "Arenas", 
Fina García, Xoaquín Gonzàlez, Marcos 


Regueira i demés presos revolucionaris. 
Com per Espanya seria un daltabaix que 
Fernando quedés en llibertat i ja ha 
començat una guerra bruta. Porta 3 mesos 
sense rebre cap carta, postal, article o pub¬ 
licació. El tenen absolutament aïllat, agra- 
vant la delicada situació de salut que pateix, 
quan li han notificat les restriccions han 
donat l'excusa de falta de dipòsit legal, o per 
estar escrites en euskera, galego, castellà o 
italià o si no és que simplement han 
desaperagut. Deman que denunciem la 
situació perque no sabem tampoc quina pot 
ser la següent escala repressiva». Fem una 
crida a la solidaritat escrivint a Fernando per 
demostrar als estats francès i espanyol que 
Fernando no està sol i que coneixem la bru¬ 
tal situació que li estan fent patir. Adreça: 
Fernando Hierro 902611 Centre de 
Detencion de Bapaume. 30 Chemin des 
Anzacs 62451 BAPAUME Cedex. Estado 
Francés» 

Lluites laborals 


LLUITES AN71PATRIARCALS 


Els Centres d'Atenció i Informació 
de la Seguretat Social en vaga 


Estat Espanyol.- Els Centres d'Atenció i 
Informació de la Seguretat Social (CAISS) de 
tota Espanya porten a terme des del juny 
passat unes mobilitzacions per la millora de 
les seves condicions laborals, sense que fins 
al moment l'Administració hagi realitzat el 
més mínim gest per a la resolució del con¬ 
flicte. Aquests Centres d'Atenció, consider¬ 
ats per la pròpia Administració com “la 
columna vertebral de la Seguretat Social”, 
són oficines repartides per tota la geografia 
de l’estat (més de 400), amb al voltant de 
30 0 0 treballadors i que gestionen les 
prestacions de la Seguretat Social (pensions, 
baixes mèdiques, maternitats i paternitats, 
ajudes per fills, assistències sanitàries, con¬ 
venis internacionals i un llarg etcètera) de la 
seva població i l’àrea d’influència assignada. 
Segons expliquen:"L’increment de noves 
tasques i el dèficit de personal adscrit ha 
estat tan espectacular en els últims anys, 
que la situació s’ha fet insostenible, pel que 
ni tan sols una demostració de gran voluntat 


TRANSGÈNICS FORA 


i infinita capacitat de treball han permès 
realitzar aquestes tasques sense pagar el 
preu de l’extenuació física i psíquica de les 
plantilles. És per això que, davant la deses¬ 
peració dels treballadors, l'asociació que ens 
representa, ATCAISS, va començar fa ja prop 
d’un any a sol·licitar dels responsables unes 
millores en augment de personal i en ret¬ 
ribucions que, fins al moment, no han estat 
ni tan sols considerades per la Direcció gen¬ 
eral del INSS , ni pel ministeri de Treball, 
sinó que, al contrari, les nostres peticions 
han estat contestades a més amb un incre¬ 
ment de les nostres càrregues de treball. Per 
això, no ens ha quedat un altra solució que 
recórrer a la vaga: hem realitzat fins al 
moment 4 jornades de vaga a finals de juny, 
una el dia 2 d’octubre i, des del 15 d’octubre, 
vaga indefinida, els tres primers dies de cada 
setmana. Això fa un total de 16 jornades 
completes de vaga fins al dimarts, 6 de 
novembre”. 

Àustria prohibeix la importació 
de productes transgènics 


Unió Europea.- Dimarts passat els països de 
la UE van decidir no tirar endavant una 
demanda de la comissió europea contra 
Àustria arrel de la prohibició d’importar blat 
de moro Bt al seu territori, tot i ser una vari¬ 
etat modificada genèticament autoritzada 
des del 1998 per la UE. Aquesta demanda ve 
impulsada pels principals productors 
mundials de blat transgènic (EEUU, 
Argentina i Canadà), que han aconseguit que 
la OMC presioni europa perque derogui la 
clàusula austríaca, donant de plaç fins el 
proper 21 de novembre, vençut el qual es 
podran començar a proposar les represàlies 
corresponents. 

Alhora, Itàlia ha demanat una moratòria en 


l’acceptació de noves varietats trans- 
gèniques fins que l’Agència de la Seguretat 
Alimentària no acabi la revisió dels procedi¬ 
ments d'evaluació i França ha insuat de 
seguir les passes d’Àustria. 

La situació a l'Estat espanyol 
Per contra Espanya és amb diferència el 
major productor de blat transgènic europeu 
amb el 68% d’Ha conreades, amb territoris 
com Aragó i Catalunya on la meitat del blat 
de moro que es conrea és modificat genèti¬ 
cament, tot i que hi ha llocs com Euskadi o 
Astúries que s'han declarat territori lliure de 
transgènics. 

Dissabte D de novembre - ïïh Auditori Felip Pedrell - Tortosa 

En defensa de les terres del Sènia 


Concentració a Barcelona pels 
presos maputxes en vaga de fam 


Pel descontrol sexual i de gènere 


Barcelona.- Aquesta setmana passada va 
tenir lloc al consulat de Xilè Barcelona una 
concentració en solidaritat amb els presos 
polítics maputxes en vaga de fam des del 
passat 22 d’octubre. Companys de la diàspo¬ 
ra maputxe a Catalunya van recollir signatu¬ 
res de solidaritat a través d'un manifest que 


Donosti/ Euskadi.- Un grup d'experts juristes 
internacionals ha elaborat un informe en el 
qual afirmen que la clausura d’”Egin”, Egin 
Irratia i "Euskaldunon Egunkaria” viola tant la 
Constitució espanyola com el Conveni 
Europeu de Drets Humans pel seu "caràcter 
desproporcionat". Aquests professors, entre 
els quals hi ha un de la universitat de 
Castelló, van rebre un estudi elaborat per 
l'Institut Basc de Criminologia amb totes les 
dades i actuacions relacionades amb els 
processos judicials contra "Egin”, Egin Irratia i 
“Euskaldunon Egunkaria”, material que han 
contrastat amb la legislació vigent, per a 
arribar a la conclusió que el tancament 
d’aquests mitjans per part de l’Audiència 
Nacional vulnera la Constitució espanyola i 
la Convenció Europea de Drets Humans. Els 
juristes ressalten que en aquest cas la mesura 
cautelar de tancament suposa “el sacrifici 
del dret fonamental ala llibertat d’expressió, 


es va lliurar al Cònsul xilè. Els presos en vaga 
demanen la llibertat immediata de tots els 
presos polítics maputxes a les diferents pre¬ 
sons xilenes i la desmilitarizació i fi de la 
repressió cap a les comunitats mobilitzades 
pels seus drets polítics i territorials. 

Contra-lnfos 6/11/ 07 


tant en la seva vessant individual com des 
del prisma col·lectiu, com el dret a rebre 
qualsevol informació i a conèixer l'expressió 
del pensament aliè”. A més, creuen que la 
mesura vulnera els articles 10 i 15 del 
Conveni Europeu de Drets Humans “pel seu 
caràcter desproporcionat”, ja que entenen 
que existeixen altres mesures "menys greus" 
que la clausura, que en la pràctica s’ha con¬ 
vertit en "la dissolució d'uns mitjans que no 
podran veure la llum amb independència del 
resultat final dels processos penals en els 
que s'ha adoptat la mesura”. Després de la 
lectura de l'informe que fou presentat al 
final de la jornada que va tenir lloc a 
Donostia sobre “Mitjans de comunicació i 
conflicte", el professor Colomer va explicar 
que, des del punt de vista "estrictament 
jurídic, s'havia obrat malament” en els casos 
de "Egin", Egin Irratia i "Egunkaria”. 

Barcelona.- «Al llarg d'aquest pont de la 
Castranyada, el Col·lectiu Gai de Barcelona 
(CGB) organitzà exitosament les jornades 
de l'antiga Xarxa kontra l'Homofòbia, ara 
anomenada Xarxa pel Descontrol Sexual i 
de Gènere, amb els objectius de dinamitzar 
aquest marc de trobada, d'intercanvi 
d'idees i de treball transfronterer, envers a 
una lluita en comú, l'erradicació de qual¬ 
sevol mena de fòbia a les comunitats 
LGTBQ+, com a conseqüència lògica de 
l’heterosexisme patriarcal. Aquestes jor¬ 
nades desenvolupades en l’Euskal Etxea, 
foren Inaugurades amb una manifestació 
reivindicativa, contra la impunitat institu¬ 
cional a les tortures i assassinats per 
homofòbia. Constituint d'aquest modus, el 
reflex més emergent, d'una necessitada 
esquerra radikal maribollotrans, protagoni- 
tazada per un conjunt de grups i de person- 


Garraf.- La coordinadora antirepressiva del 
Garraf formada per una sèrie de col·lectius, 
entitats i persones de la comarca, neix, arran 
de la persecució política i judicial, durant els 
fets produïts a la Fira de Novembre del 
2003, on la policia municipal va carregar 
contra una concentració pacifica d'una vin¬ 
tena de joves que protestaven davant la 
presència del Partit Popular a la fira de 
Novembre. Darrerament s'han produït una 
sèrie de fets repressius a la comarca pels 
quals creuen necessària la continuïtat de la 
Coordinadora Antirepressiva del Garraf. En 


es independents LGTBQ+-amb més d'un 
centenar d'assistents-, procedents de 
França, Grècia, Alemanya, Dinamarca, Líban, 
Itàlia, Sevilla, Països Catalans, Galiza, Euskal 
Herria, Madrid i Portugal. Gràcies a les 
encertades ponències sobre la Xarxa i els 
nombrosos debats al voltant d’un altre 
moviment LGTBQ+d’esquerra radikal, ens 
ha ajudat a obrir les nostres fronteres con¬ 
ceptuals i físiques, a partir de la construcció 
d’un altre marica, bollo i trans, que supera el 
model clàssic identitari i dels sistemas de 
gènere, i que alhora, les seues lluites, n'es¬ 
tan implicades amb altres moviments 
socials que lluiten contra la discriminació 
racial i sexual, la pobresa, l'autodetermi¬ 
nació de les nacions sense estat, la manca 
de drets de les treballadores sexuals, per¬ 
sones seropositives, etc.» 

pocs mesos, diversos joves del Garraf han 
hagut passar per jutjats per diferents fets 
que tenen per denominador comú el des- 
preci a la llibertat d’expresió: un jove 
vilanoví acusat d'ultratge a Espanya: la con¬ 
demna a 6 dies d'arrest domiciliari a tres 
joves a Vilanova per l'elaboració d'un mural 
al carrer: la citació judicial pel proper 13 de 
novembre a un jove a qui se l'acusa de des¬ 
obediència i de dirigir una manifestació en 
protesta pel desallotjament del CSOA La 
Soga. Coordinadora Antirepressiva 

Dissabte ]£) de novem bre - pla d'en bas - garrotxa 

Cadena humana Pla Infraestructures 


El tancament d'«Egin» i 
«Egunkaria» jurídicament il·legal 


Col·lectius i contfainformació 


La Coordinadora Antirepressiva 
del Garraf torna a estar activa 


Butlletí setmanal 

Gontra-Infos 


Tel: 93.530.68.76 

Correu electrònic: 
«zitzania@sindominio.net» 


^L'oratge de la setmana vinent 

j Dimecres 7 

Dijous 8 

Divendres 9 

Dissabte 10 

Diumenge 11 

Dilluns 12 

Dimarts B | 

Continua la falca anticiclònica bloquejant qualsevol possibilitat de canvi meteorològic a Catalunya. Les temper¬ 
atures diürnes seguiran sent suaus, però a les nits s’estabilitzarà el fred de tardor, amb boires a les comarques 

| interiors durant els matins. A partir de dimarts vinent podrien entrar vents més freds del nord. 















































